Bolweladitshwanelo jwa hashtag

thumb|Hashtag mo pampiring ya megwanto ka 2019
**Bolweladitshwanelo jwa hashtag** e raya tiriso ya di-hashtag tsa social media go dira tiro ya bolweladitshwanelo mo maranyaneng. Hashtag e nnile nngwe ya ditsela tse dintsi tse social media e thusang ka yone go nna le seabe mo baaging le mekgatlho ya loago. Tiriso ya hashtag mo social media e fa badirisi tshono ya go abelana tshedimosetso le megopolo ka ga merero ya selegae ka tsela e ba bangwe (balatedi) ba ka dirisanang le go nna le seabe jaaka karolo ya puisano e kgolo e e nang le bokgoni jwa go tlisa phetogo. Hashtag ka boyone e na le lefoko kgotsa polelwana e e amanang le kgang ya selegae kgotsa ya sepolotiki, mme e rotloetsa lefelo le puo e ka diragalang mo go lone. Social media e thusa ka go fa serala se se botlhokwa sa baagi ba ba kgaphetsweng kwa thoko mo ditsong. Ka tiriso ya di-hashtag, ditlhopha tseno di kgona go tlhaeletsana, go kgobokanya le go buelela dikgang tse di sa bonaleng sentle.

Barotloetsi ba maatla a bolweladitshwanelo jwa hashtag ba dumela gore e letla badirisi go golagana le batho ka bongwe go tswa kwa lefatsheng lotlhe le go abelana tshedimosetso ka bonako. Batshwayadiphoso, ka fa letlhakoreng le lengwe, ba belaela gore go dira tiro ya hashtag go isa kwa phetogong ya mmatota, ka gonne badirisi ba supa fela gore ba amega thata go romela  hashtag, go na le go tsaya kgato ka namana go dira pharologanyo.

## Ditso
Hashtag, jaaka e dirisiwa mo maranyaneng ka go farologana gompieno, e akantswe pele mo maranyananeng a Twitter ke motlhami wa kompone ya Google Chris Messina ka ngwaga wa 2007. Maikaelelo a tlhamo ya gagwe e ne e le go dira letshwao le le letlelelang badirisi go sala morago dikgang tse di fetogang tse di amanang le tiragalo kgotsa setlhogo sengwe. Karabo ya Twitter mo go diriseng hashtag jalo e ne ya seka ya nna ee. maranyane a o a ne a kwala gore "dilo tseo ke tsa batho ba ba botlhale bo bo feteletseng" mme morago ngwaga yone eo ba bona maduo ka tiriso ya #sandiegofire e e neng e letla badirisi go sala morago dikgang tse di tsamaelanang le molelo wa kwa San Diego, go babalesega ga baratwa le dikgang jaaka di goroga. Tiriso ya hashtag e aname le maranyane a mangwe a akaretsa a Facebook, Instagram le TikTok. Fa e sale ka ngwaga wa 2007, hashtag e dirisitswe go amanya dikgang mo maranyaneng, go batla ba ema nokeng, go rulaganya ditshupetso go letla gore badirisi ba kgone go tsaya karolo mo matsholong a sepolotiki le a setho.

## Dikai tse di itsegeng thata
Dikai tse di latelang di rulagantswe ka ditlhopha: ditshwanelo tsa setho, go nna podi matseba, sepolotiki, le tse di mo nakong.

### Lotso

#### Tshimologo kwa United States
**#BlackLivesMatter (matshelo a batho bantsho a botlhokwa)**

Letsholo la Matshelo a batho bantsho a maleba le itebagantse le go fedisa bosetlhogo jwa mapodisi le polao ya batho bantsho ba ma America. Hashtag ya #BlackLivesMatter e simolotswe ke Alicia Garza, Patrisse Cullors le Opal Tometi e le karabo ya tsheko le go gololwa ga ga George Zimmerman o a neng a thuntshitse a bo a bolaya Travon Martin wa dingwaga tse di lesome le bosupa. Hashtag e e ne ya tsosolosiwa ka ngwaga wa 2014, morago ga go hulwa ga ga Michael Brown kwa Ferguson, Missouri, le morago ga gore setlhopha sa baatlhodi se se ka sa bona Daniel Pantaleo phoso mo go bolaweng ga ga Eric Garner. Ka selemo ngwgaa wa 2020, hashtag e ne ya boela gape ka ntlha ya dintsho tsa ga George Floyd le Breonna Taylor mo matsogong a mapodise.

**#IStandWithAhmed (Ke ema le Ahmed)**

Ka ngwaga wa 2015, moithuti wa dingwaga tse di fa gare Ahmed Mohamed o ne a tshwarwa kwa sekolong sa gagwe se segolwane kwa Irving, Texas morago ga gore morutabana wa gagwe a akanyetse gore sesupanako sa gagwe se se neng se tlhatlhamolotswe, ke bomo. O ne a seka a bonwa melato epe, mme o ne a seegelwa fa thoko kwa sekolong. Morago ga polelo ya gagwe e bolelwa mo metsweding ya dikgang, mokwadi wa tsa maranyane Anil Dash a tsenya senepe sa ga Ahmed a tshwarwa a apere sekipa se se kwadilweng NASA le #IStandwithAhmed. Senepe se se ne sa kgatlha leitlho la batho ba le bantsi mo maranyaneng sa bo sa dira gore batho ba akanyetse fa e le kgethololo ya lotso le mmala le kgethololo ya batho ba tumelo ya Islam kgatlhanong le sekolo seo. Se ne sa simolola letsholo mo maranyaneng, mo bontsi jwa batho ba akaretsa ba maranyane le baenjenere ba neng ba kwala ka kemo nokeng ya bone ba dirisa hashtag eo.

**#TakeAKnee (Oba lengole)**

TakeAKnee e sale e nna letsholo ka ngwaga wa 2016, e dirilwe ka maikaelelo a go tsibosa batho ka bosetlhogo jwa ba sepodise le kgethololo ya lotso le mmala e e diragalang kwa America. Letsholo le le simolotswe ke batshameki ba  kgwele ya dinao, bogolo jang Colin Laepernick, ak go khubama sebaka sa go opelwa pina ya setšhaba; go dira jaana go ne ga tsosa dikgoberego ka go ne go bonwa e le go tlhoka botho le go rogaka folaga ya Amerika, beng gae le se folaga e se emetseng. Letsholo le le ne la dira gore go nne le hashtag ya #BoycottNFL le dikgang tse di feletseng di dira gore go tlhokafale gore batshameki ba eme ka dinao fa go opelwa pina ya setšhaba, kgotsa ba nne kwa go aparelwang teng. #TakeAKnee e itsege e le ngongora ya pina ya setšhaba ya America, mme gantsi e tshwantsanngwa le dingongora tsa nako ya go lwela ditshwanelo, go tshwana le metseletsele ya dingongora tse di eteletsweng pele ke batshameki ba metshameko e e farologaneng. Fa bosetlhogo jwa mapodisi bo ne bo emetswe kgatlhanong ke batho bantsho ba America, batshameki ba basweu ba ne ba bonwa le bone ba oba lengole. Ka bongwefela letsholo la #TakeAKnee le ne la baka dikgoberego go baka gore go botsisiwe ditshwanelo tsa semolao le la molaomotheo le gore go lebelelwe motho ka bongwe ka bongwe le bokgoni jwa bone jwa go oba lengole fa pina ya setšhaba e opelwa.

#### #MyAsianAmericanStory (Polelo ya me ya go nna mo Amerika wa mo Asia)
Ka Phalane ngwaga wa 2016, moithuti wa dingwaga tse di lesome le botlhano a bidiwa Jason Fong o ne a dira #MyAsiaAmericanStory go supa dipolelo tsa go fudugela kwa lefatsheng le sele tsa batho ba lotso lwa Asian-American morago ga gore ntlhopheng wa botautona Jeb Bush a akgele ka batho ba Asia le bana ba bone ba ba tlhakantseng ditso. Fong o ne a supa fa a simolotse hashtag e go supa gore batho ba Asian-America ke bontlha bongwe jwa America. Badirisi ba hashtag e ba ne ba bega ka dipolelo tse di farologaneng tsa malwapa a bone le maitemogolo a bone mo kgethololong. Fong are o ne a tlhotlhelediwa go simolola hashtag e ke tse dingwe jaaka #BlackLivesMatter, mme a tsaya karolo mo matsholong a mangwe jaaka #Asians4BlackLives go supa kemo nokeng go tlhatlhamolola tsamaiso e e senyegileng e e sireletsang bosetlhogo jwa mapodise.

**#thisis2016 (Se ke ngwaga wa 2016)**

Ka Phatwe ngwaga wa 2016, morago ga tiragalo ya go nna kgatlhanong le batho ba Asia kwa New York City le lokwalo lo lo badilweng ke batho botlhe lo ya kwa go motshwasetlhabelo go tswa kwa go Michael Luo, Pampiri ya dikgang ya New York Times e ne ya ntsha setshwantsho sa motshikhinyego sa setlhogo sa "#thisis2016: Batho ba Asia ba ba nnang mo America ba a araba." Setshwantsho se se ne se supa batho ba lotso lwa AsianAmerica ba ba neng ba itemogetse kgethololo ya lotso le mmala. #thisis2016 e ne ya nna hashtag go supa kgethololo e batho ba lotso loo ba e itemogelang. Morago #BrownAsiansExist e ne ya tlhagoga morago ga lokwalo lo lo kwaletsweng pampiri ya dikgang ya The New York times lo supa ngongora ka tlhaelo ya batho ba lotso lwa AsiaAmerican mo sethswantshong se ba se supileng sa #thisis2016. #BrownAsiansExist e supa ga kgaphelwa thoko ga batho ba ba tswang kwa borwa jwa Asia le borwa botlhaba jwa Asia mo metsweding ya dikgang ya America.

#### #OscarsSoWhite (Dietsele tsa Oscar ke tsa batho basweu fela)
OscarsSoWhite ke letsholo le le simolotsweng ke mokwaledi mogolo wa BroadwayBlack.com  April Reign, a tlhotlhelediwa ke bontlhopheng ba dietsele tsa Oscar tsa ngwaga wa 2016. Badiragatsi botlhe ba ba neng ba tlhophilwe mo ditlhopheng tsa ba ba eteletseng pele e ne e le batho basweu, le ntswa go ne go na le ditshwantsho di le dintsi ngwaga oo tse di neng di na le batho bantsho ba ba di eteletseng pele ba ba kileng ba amogela dietsele le dimpho tsa critics le guild. Letsholo le le ne la dira gore go nne le puisano ka go farologana ga batho, botlhokwa jwa go nna le kemedi le kgetholo ya lotso le mmala mo madirelong a ditshwantsho tsa motshikhinyego. Letsholo le le amanngwa le go gatelela go fetola mmala wa maloko a academy. Morago ga go ya godimo ga go itsewe ga letsholo le, academy e ne ya tsenya batlhophi ba ba botlana ba le 41% le batlhophi ba basadi ba le 46%. Dikompone tse di dirang metshameko ya motshikhinyego le tsone di ne di babalelwa ka jalo ba simolola go dira gore go nne le kemedi ya ditso le mebala ka go farologana le mo babereking ba bone, ba ne ba fira Ava Duvernay, mokaedi wa mo America wa mmala o montsho, go etelela pele go dira A Wrinkle in Time le go thapa badiragatsi ba ba seng basweu mo motseletseleng wa ditshwantsho wa Star Wars.

#### #PublishingPaidMe

### Ditshwanelo tsa basadi ba bantsho
**Go tswa kwa United States**

#### #SayHerName (Bua leina la gagwe)
SayHername e simolotse ka ngwaga wa 2015 e simololwa ke bokopano jwa batho bantsho kwa America, jo bo eteletsweng pele ke Kimberlie Crenshaw. Maikaelelo a #SayHerName e ne e le go gapa leitlho la babegadikgang le setšhaba ka kakaretso mo go dirisiweng dikgoka le polao ya basadi ba bantsho mo diatleng a mapodisi. Pelaelo ya go ipolaa ga ga Sandra Bland morago ga go tsewa ke mapodise go ne ga dira gore hashtag e e itsege, e bo e dire gore go abelanwe go bo go batlisisiwe ka sipolelo tsa basadi ba bangwe ba bantsho ba ba tlhokafetseng ka ntlha ya bosetlhogo jwa mapodisi. #SayHerName e ne ya amanngwa gape le dinstho tsa ga Breonna Taylor, Aura Rosser, Tanisha Anderson le ba bangwe.

### Ditshwanelo tsa basadi
**Go tswa kwa United States**

**#YesAllWomen (Ee, basadi botlhe)**

YesAllWomen ke hashtag e e dirisiwang mo maranyaneng a Twitter le maranyane a mangwe e le letsholo le badirisi ba abelanang dikai tsa dipolelo tsa letlhoo mo basading le bosetlhogo kgatlhanong le basadi. #YesAllWomen e dirilwe e le go tsibogela hashtag e nngwe ya #NotAllMen, go supa fa basadi ba amiwa ke go kgethololwa ka bong le go tshwenngwa, le ntwa e se banna botlhe ba ba kgethololang basadi.Hashtag e, e ne ya dirisiwa ke basadi kabofefo mo maranyaneng go abelana maiphitlelo a bone a go kgethololwa le go tshwenngwa.Hashtag e, e ne e tumile thata ka ngwaga wa 2014, fa go ne go buiwa thata ka dipolao tsa basadi kwa Isla, Vista ka ngwaga wa 2014.

**#ShoutYourAbortion**

ShoutYourAbortion ke hashtag le letsholo la maranyane le le dirisiwang mo maranyaneng a Twitter le le rotloetsang basadi ba ba itemogetseng go senya dimpa tsa boimana go bua ka maitemogelo a bone.Hashtag e e dirilwe ke mokwadi wa kwa America Lindy West le ditsala tsa gagwe Amelia Bonow le Kimberly Morrison, ba tsibogela maiteko a ntlo ya baemedi ya kwa United States a go emisa go ntsha madi go ema nokeng go nna motsadi mo go ipaakanyeditsweng morago ga gore go nne le dikganetsano mo setshwantshong sa motshikhinyego sa Planned Parenthood ka ngwaga wa 2015.

**#ilooklikeanengineer (ke tshwana le mo enjineere)**

Ka ngwaga wa 2015, letsholo la #ilooklikeanengineer le ne la simolola. Letsholo le le simolotswe ke Isis Anchalee go rotloetsa dipuisano tsa dikgang tsa bong. Anchalee o simolotse hashtag e a tsibogela kgalefo e e nnileng fa sefatlhego sa gagwe se ne se tlhageletse mo letsholong la thekiso ya kompone e a e berekelang. Ngwaga morago ga go dirwa ga hashtag ya #ilooklikeanengineer, batho ba le dikete di le makgolo a mabedi le botlhano ba ne ba dirisa hashtag eo.

**#MeToo (le nna)**

MeToo ke hashtag e e dirisiwang mo maranyaneng a Twitter go itsese batho ka go dirisiwa botlhaswa mo go tsa tlhakanelo dikobo ka go rotloetsa ba ba fetileng ka seemo seo go abelana maiphitlhelo a bone. Hashtag e e dirisitswe pele ka ngwaga wa 2007 ke Tarana Burke, mme morago ya anama ebile ya simolola go itsege le mo dipampiring tsa dikgang ka Phalane a le lesome le botlhano ngwaga wa 2017, fa  Alyssa Milano a dirisa Twitter go rotloetsa batho go bua ka maiphitlhelo a bone mo go dirisiweng botlhaswa mo go tsa tlhakanelo dikobo, bare 'le nna'. Pele letsholo le maikaelelo a lone e e ne e le go itsese batho fela, mme morago #MeToo e ne ya nna letsholo ka Phalane 2018, hashtag e e ne e dirisitswe didikadike di le lesome le boferabongwe. Letsholo le, le tsosolositse matsholo a mangwe jaaka #HowIWillChange, ebile le dirile gore go nne le dikotlhao mo go ba ba tlodileng molao o. Go tsibogela hashtag e, go ne ga diriwa hashtag ya #Himtoo, e e rayang letsholo la gore borre ba bewa molato o o a ba lebaganang.

**#WomensMarch (Go gwanta ga basadi)**

Ka kgwedi ya Firikgong e le masome a mabedi le bongwe ka ngwaga wa 2017, palo e e akanyeditsweng ya didikadike di le pedi le borataro ya batho, ba ne ba gwanta mo lefatsheng go tsibogela go tlhophiwa ga tautona o mošha wa kwa United States Donald Trump. Mogwanto o o ne o rulagantswe mo maranyaneng a Facebook. Mogwanto o jaanong o diragala ngwaga le ngwaga, maikaelelo a lone ke go tsibosa le go buelela ditshwanelo tsa setho ka go gwanta ga kagiso.

Jaaka dihashtag tse dingwe, #WomensMarch e teng mo maranyaneng. Letsholo le le na le tsebe ya Facebook e e berekang, e tlhomamisitswe ka leina la Women's march, e dirilwe ka Ngwanatsele a le masome mabedi ngwaga wa 2016. Ka Moranang a le malatsi a le mabedi ka ngwaga wa 2019, tsebe e e ne e ratilwe ke batho ba feta dikete de le makgolo a ferabobedi, mme e setswe morago ke ba le dikete di le makgolo a ferabobedi le masome a matlhano. Ntle le tsebe e e rurifaditsweng, go na le ditsebe tse dingwe mo mafelong a a farologaneng di akaretsa mme di sa felele ka Woman's march kwa Connecticut, Women's march kwa San Diego le Women's march kwa Milan.Fa godimo ga Facebook, letsholo la Women's March le na le tsebe kwa Instagram e ka Moranang 2019, e nang le ba ba e salang morago ba le sedikadike se le sengwe, le bobedi.

#### Tse di tswang mo mafatsheng a mangwe
**#EleNão (E seng ene)**
thumb|Molwela ditshwanelo kwa Porto Alegre, Brazil, a tsaya karolo mo letsholong la Ele NãO
Ka kgwedi ya Lwetse e le lesome le boferabongwe, ngwaga wa 2018, letsholo la Ele Não (Ele Não ke lefoko la puo ya sePotokisi, le le rayang "e seng ene"), le le itsegeng gape e le megwanto kgatlhanong le Jair Bolsonaro, e ne e le megwanto ya ditshupelo e e neng e eteletswe pele ke basadi, o o neng wa diragala kwa dikgaolong tsa lefatshe la Brazil  le lefatshe ka bophara. Maikaelelo magolo a letsholo le e ne e le go gwanta kgatlhanong le Bolsonaro le letsholo la gagwe la go ipapaletsa  botautona le dikitsiso tsa gagwe tsa go kgetholola basadi.

**#WhereisPengShuai (Peng Shuai o kae)**

Morago ga go nyelela ga motshameki wa thenase Peng Shuai ka Ngwanatsele ngwaga wa 2021, hashtag ya #WhereisPengShuai e ne ya tlhagelela mo maranyaneng a Twitter, ya dirisiwa ke batshameki ba tshwana le Serena Williams le Naomi Osaka.

**#MahsaAmini**

Go tlhokafala le go betswa ga ga Amini go ne ga baka tšhakgalo mo mafaratlhatlheng a maranyane a itloso bodutu. Hastag #MahsaAmini e ne ya nna nngwe ya dihashtag tse di dirisitsweng thata mo maranyaneng a Twitter a batho ba lefatshe la Persia. Palo ya dipego le go bega gape ga hashtag e ke didikadike di le masome a ferabobedi. Basadi ba kwa Iran bangwe ba ne ba tsenya ditshwantsho tsa motshikhinyego mo maranyaneng tsa bone ba kgaola meriri ya bone go supa fa ba sa itumela. Go ne ga begiwa ka Lwetse a le masome a mabedi le motso fa puso ya kwa Iran e  thibetse tiriso ya maranyane a Instagram le Whatsapp, mme ba emisa tiriso ya maranyane kwa Kurdistan le dikgaolo tse dingwe tsa Iran ka maiteko a go didimatsa mokubukubu o. Ka kgwedi ya Lwetse e le masome a mabedi le bone ka ngwaga wa 2022, hashtag ya #Mahsa_Amini le e e lekanang le yone kwa Persia e ne ya fetela seelo sa Twitter kwa godimo ka dipego di le didikadike di le masome a ferabobedi.

**#MosqueMeToo** 

Ka ngwaga wa 2018, kgwedi ya Tlhakole, letsholo la Mosque Me Too le ne la simolola, morago ga letsholo la Me Too le le neng la anama le lefatshe ka ngwaga wa 2017, kgwedi ya Phalane le dikgwedi tse di e salang morago. Basadi ba tumelo ya Muslim ba ne ba simolola go abelana maiphitlhelo a bone a go dirisiwa botlhaswa mo go tsa tlhakanelo dikobo kwa mafelo a kobamo a Muslim le kwa mafelong a a etelwang jaaka Hajj, Mecca le Saudi Arabia, ba dirisa hashtag ya #MosqueMe Too.

#### Dikai tse dingwe
Puisano ya ngwaga wa 2012 mo maranyaneng a Twitter gareng ga basadi ba ba berekang ka tsa metshameko, di bopagantswe mo hashtag #1reasonwhy, e ne ya supa fa go na le ditiro tsa go leswefatsa basadi ba ba dirisiwang mo metshemekong eo, go tshenngwa kwa tirong le go tlhoka go duelwa goa basadi go lekana le banna mo mohameng wa metshameko.

Hashtag ya **#NotYourAsianSidekick** e ne ya simolodiwa ke Suey Park le Juliet Shen ka kgwedi ya morule ngwaga wa 2013 mo maranyaneng a Twitter.. Suey Park ke mokwadi o o ikemetseng ka nosi  o o itsegeng ka letsholo la Twitter la go emisa sethswantsho sa Colbert Show, fa Juliet Shen ene a ne a bua ka ditshwanelo tsa basadi ba ditso tsa Asian American. Ba simolotse hashtag e e le tsela ya go dira serala se go tla buiwang ka go sotlwa ga basadi le dikgang tse di lebaganeng basadi ba ditso tsa Asian American. Mo dioureng di le masome a mabedi le bone, hashtag ya #NotYourAsianSidekick  e ne e dirisitswe dikete di le masome a mane le botlhano.

**DeafTalent** ke hashtag e e dirisiwang go supa bokgoni jwa batho ba ba senang kutlo kgotsa ba ba sa utlweng sentle. Pele ga hashtag e, mo mohameng wa bodiragatsi, badiragatsi ba ba utlwang ba ne ba dirisiwa go diragatsa fa go ka bong go diragatsa motho o o senang kutlo. Buka e e nang le dikitso tsotlhe ya Encyclopedia ya SAGE Deaf Studies e ne ya kwala jaana e re: "go tsibogela seemo se, di hashtag tsa maranyane tsa #DeafTalent le #POCDeafTalent di ne tsa dirwa. Di hashtag tse pele di ne di dirisiwa go supa bothata jwa go dirisa batho ba banang le kutlo le puo ya diatla mo maranyaneng, mme jaanong di dirisiwa go ipelela bonsti jwa badiragatsi, baopedi le ba bangwe mo lefatsheng 

Hashtag ya **#Boymom**, e tsene mo maranyaneng go supa maiphitlhelo a batsadi ba bana ba basimane a tlhakatlhakano. Maranyane a Instagram a supagala e le sone serala se hashtag ya #Boymom e dirisiwang teng thata ka dipalo tsa didikadike di le lesome le bobedi. #Girlmom e kwa tlase thata ka dipalo ka didikadike di le nne fela. Gompieno go nna dikakanyetso mo hashtag e. Batho ba nganga gore e dira tikologo e bana ba la retelelwang ke go bua bong jwa bone. Batho bangwe ba ya bokgala jwa go supa gore bana ba basimane ba ratiwa go feta ba basetsana.

Bojanala bo bo feteletseng, ke kakanyo ya gore mafelo mangwe a a kgatlhang a etelwa ke dipalo tse dintsi tsa bajanala, se se baka ditlamorago tse di sa siamang mo mafelong ao, hashtag e e dirisitswe thata fa e sale ka ngwaga wa 2016, fa lefoko le le simolola morago ga gore kompone ya bojanala le dikgang tsa bojanala ya Skift e e dirise go supa bothata bo bo golelang pele jwa bojanala jo bo feteletseng, se se baka dipuisano tsa gore go ka tlhokomelwa bojanala jang gore go dirwe ka tsela e e lolameng. Tshekatsheko ya maranyane a Twitter e supa fa  mafaratlhatlha a #OverTourism a tshegeditswe ke palo e potlana ya baitseanape, ba ba nang le seabe se setona mo go emeleng, go anamisa, le go tsamaisa dikgang tsa setlhogo se.

### Go tsibosa
**Go tswa kwa United States**

**Kony2012**
thumb|Setshwantsho sa Kony sa ngwaga wa 2012
Kony 2012 ke motshameko wa motshikhinyego o mokhutshwane o o dirilweng ke lekgotla la Invisble Children Inc (ba e leng bakwadi ba Invisible Children). E ntshitswe ka ngwaga wa 2012, Mopitlo a le malatsi a matlhano.

Maikaelelo a setshwantsho khutswe se e ne e le go rotloetsa letsholo la lekgotla le le senang dipoelo le la go "emisa Kony", o e leng moeteledipele wa lekoko la tlolo molao ya ntwa Joseph Kony, gore le itsege gore a tle a tshwarelwe melato ya gagwe fa ngwaga wa 2012 o ya fifing, fa letsholo leo le tla bo le ya bokhutlong. Setshwantsho se se aname ka tiriso ya hashtag #Kong2012.

**WhyIStayed (Ke eng fa ke sa tsamaya)**

Ka ngwaga wa 2014, pego ya dikgang ya setsaya dinepe sa tshireletso e ne ya supa motshameki wa kgwele ya dinao Ray Rice a keteka mokapelo wa gagwe ka mabole Janay Rice, se se ne sa tsosa mokubukubu wa gore ke eng fa batswasetlhabelo sa kgokgontsho ba nna mo maratong ao. Go tsibogela potso e, mokwadi ebile e le o a kileng a feta ka seemo sa kgokgontsho, Beverly Gooden o ne a simolola hashtag ya #WhyIStayed mo maranyaneng a Twitter e le maiteko a go fetola ka fa batho ba akanyang ka teng. Hashtag e ne ya simolola go anama mo lefatsheng ka kakaretso dioura di le tlhano fela e sena go diriwa, e dirisitswe diketse di le masome mane le borataro letsatsi leo. Beverly o ne a tlhagelela mo setshwantshong sa NPR sa All Things Considered go bua ka bolweladitshwanelo jwa hashtag e.

**FakeNews (Dikgang tse di seng boammaruri)**
thumb|Mopapa Francis, o makatsa lefatshe, o ema nokeng Donald Trump go nna tautona.
Fa dikgang tse di seng boammaruri kgotsa tse di rotloediwang ke polotiki, di se dišha, go phatlalala ga dikgang tse di seng boammaruri go simolotse go lemosega thata fa e sale ka ngwaga wa 2016, ka ditlhopho tsa kwa United States. Hashtag #FakeNews e ne ya tuma ka ngwaga wa 2016 fa Donald Trump a ne a supa fa dikgang tse di le kgatlhanong le ene e le ka ntlha ya dikgang tse di seng boammaruri. Fa e sale ka tshimologo ya hashtag e, go nnilele ke koketsego mo melaong ya go gasa dikgang tse di seng boammaruri se, se dirile gore di amane thata le sepolotiki ebile dikgang di tlhotlhiwe thata. Go nna teng ga maranyane go letleletse gore dikgang tse di seng boammaruri di aname ka pele go gaisa dikgang tsa gale le gale, se sa baka gore dikomponetsa maranyane di tlhotlhe dikgang tse di seng boammaruri.

Sekai sa #FakeNews se tswa mo maranyaneng a WTOF 5 a dikgang. Setlhogo se balega se re: "Mopapa Francis, o gakgamatsa lefatshe ka go ema Donald Trump nokeng mo go emeleng botautona". Ka thuso ya maranyane a Facebook, tsebe e e ne ya itemogela batho ba ba e boneng ba ka nna dikete di le makgolo a ferabongwe le masome a marataro, se se dira gore e nne nngwe ya tse di etetsweng thata ka ngwaga wa 2016

**ProtectOurWinters (Somarelang mariga a rona)**

SireletsA mariga  a rona ke letsholo e bile ke lekgotla le le senang dipoelo le le simolotsweng ke Jeremy Jones le batshameki ba bangwe ba metshameko ya paka ya mariga go tsibosa batho ka go thuthafala ga lefatshe le go fetoga ga seemo sa loapi. Letsholo le le simologile ka ngwaga wa 2016 e le go tsibogela gore e be e ne e le nngwe ya dingwaga tse di molelo thata. Letsholo le le supa ditlamorago tsa go thuthafala ga lefatshe ka tse di amang metshameko ya mariga le go ya godimo ga phefo e e sa femiweng ke batho. Sireletsa mariga a rona, e kopa batho go nna podi matseba ka ditlamorago tsa go thuthafala ga lefatshe le go tsaya kgato ka go ithaopa, go tlhopha le go abela lekgotla leo.

**#FreeBritney (Gololang Britney)**

ka kgwedi ya Moranang ngwaga wa 2019, puisano ya mo maranyaneng ya barati le balatedi ba ga Britney Spears, e e bidiwang Britney's Gram, e ne ya upolola dikakanyetso tsa ntlha tsa gore o a kgokgontshiwa mo tlhokomelong ya madi le dithoto tsa gagwe, mme ba dira hashtag ya #FreeBritney. Lefoko le ka bo lone le ne le kile la dirisiwa ke barati le balatedi ka ngwaga wa 2008. Ga mmogo le go buelela go emisiwa ga go tlhokomelelwa madi le dithoto ga gagwe le go tlhotlhomisa, hashtag e le letsholo la yone di dirisitswe go tsibosa batho mo lefatsheng la United States ka kgokgontsho ya mofuta o. Hashtag e e ne ya dira gore go nne le phetogo ya molao kwa California tebang le dikgato tsa molao mo tlhokomelong ya madi le dithoto tsa motho, mme ya rotloetsa gore go botsolosiwe ka molao o ke bantlokgolo ya puso.

**#PublishingPaidMe**

E e dirilweng ka ngwaga wa 2020 ke L. L McKinney, hashtag e e dirisitswe ke bakwadi ba dibuka go buisana ka pharologanyo ya dituelo tse di amogelwang ke bagatisi ba dibuka fa ba gatisetsa batho bantsho le ba ba seng ba mmala o montsho.

#### Tsa mafatshe a sele
**#BringBackOurGirls (Busang basetsana ba rona)**
thumb|Mohamagadi Michelle Obama o simolotse hashtag ya #BringBackOurGirls
Lekoko la ditsuulodi la Boko Harama le ne la utswa ba basetsana ba sekolo ba le makgolo a mabedi kwa Chibok, Nigeria, ka ngwaga wa 2014, kgwedi ya Motsheganong, ba gana go busa basetsana bao. Hashtag ya #BringbackOurGirls e ne ya dirwa ya bo ya dirisiwa ka tsholofelo ya gore kgang e e nne mo metsweding ya dikgang le go itsese ba mafatshe a sele ka yone. hashtag e e dirisitswe pele ke mmueledi wa tsa pereko Ibrahim Adbullahi, mme e dirisitswe gape ke batho ba tshwana le mohumagadi wa ga tautona wa pele wa kwa United Sates Michelle Obama, o o e dirisitseng go tsibosa batho ka basetsana ba ba thapilweng ba.Hashtag e ka bo yone e amogetse tiriso, makgetho a le didikadike di le pedi.

**#AmINext (A ke a latela)**

Ka paka ya letlhafula ya ngwaga wa 2014, mosadi wa kwa Canada Holly Jarrett o ne a dira hashatg ya #AmiNext le letsholo go tsibosa batho batho ka go goga dinao ga puso ya lefatshe la Canad mo dipalong tse di golelenag pele tsa kgokgontsho ya basadi ba ko lefatsheng leo. Letsholo le le akaretsa batho ba itsaya dinepe ba tshwere dipamphitshana di kwadilwe #AmiNext ba bo ba di tsenya mo aranyaneng a itloso bodutu. letsholo le le ne le diritswe go rotloetsa dipuisano ka go tlhoka go bonala le go nna bokoa ga basadi le go supa go tlhoka go tsiboga ga puso mo go tlhotlhomiseng dipolao le go nyelela ga bone. Holly o ne a rotloetsega go dira hashtag e le letsholo la teng ka ntsalae Loretta Saunders wa kwa Labrador, a ne a nyelela mme morago a fitlhelwa a tlhokafetse mo thoko ga tsela kwa Canada. Morago ga letsholo le, puso e ne ya dira fa go kwalwang maina a ba ba nyeletseng teng, mme ya itsese batho ka dintlha di le masome a mararo tsa go itshireletsa ga bomme.

**#PrayForparis (Rapelela Paris)**

Legare la Paris le ne la itemogela tlhaselo e eneng e sa solofelwa ya ditsuulodi, se sa baka maiteko a lefatshe ka bophara go tsibosa ka seemo se. ka nakao ya tiragaloe, ditsuulodi di ne di apare mabante a go ipolaya, mme tlhaselo e e neng ya diragala morago e ne ya makatsa batho. Ditsuulodi di ne di loga leano la go tsena mo lobaleng lwa metshameko le batho ba bangwe. Le ntwa motho o a ne a kganelwa go tsena, se se ne se supa ka fa batho ba bayang matshelo a bone mo diphatseng ka teng ba baya le a ba bangwe mo kotsing. Morago ga tiragalo e, batho ba feta didikadike di le masome a supa ba ne ba simolola go bega dikgang tse mo maranyaneng ka go farologana gore di fitlhelele batho ba le bantsi. Sekai, maranyane a Facebook a ne a letla badirisi ba one go fetola senepe sa bone go nna senepe se se lotsatsa sa folaga ya France go supa kemo nokeng ya bone mo batswasetlhabelong ba tiragalo e. Maranyane a Twitter le one a ne a dirisiwa. Le fa go ntse jalo, go na le go dirisa folaga e e lotsatsa mo Twitter, hashtag e ne ya dirwa go gatelela kemo nokeng. Hshtag e ya #PrayForparis, e ne e letla badirisi go anamisa kemo nokeng gore batho ba iste ka tiragalo ba bo ba kgone go tobetsa go itse go le gontsi ka yone. Le ntswa go dirisitswe maranyane, seabe sa batho ba ba botlana le sone se ne se bonala. Sekai, ngwana wa mosimane o ne a tshwantsha dikakanyo tsa gagwe mo pampiring, a tsenya le molaetsa o o reng: "Go thunya morago ga go thunya, modumo morago ga o mongwe, go tshameka ka matshelo a a senang molato."

**#flygskam**

Flygskam ke lefoko la puo ya Swedish le le rayang go tlhabelwa ke ditlhong go tsamaya ka sefofane. ke leina la letsholo le le kgatlhanong le go fofa le le tswang kwa Sweden ngwaga o o fetileng, le le rotloetsang batho go emisa go tsamaya ka difofane go fokotsa phefo e e sa siamelang tikologo le loapi. kakanyo e e simolotse ka motshameki wa di olympics Bjorn Ferry mme ya anama morago ga gore mmagwe lekgarejwana la molweladitshwanelo Greta Thunberg, ebong seopedi sa moepelo wa opera Malena Ernman, a supe fa a tla a emisa go tsamaya ka difofane, batho ba ba itsegeng ba kwa Sweden ba simolola go sala morago. Thurnberg o ne a tsamaya ka terena gantsi fa a ne a le kwa Europe dibeke tse pedi. Bolweladitshwanelo bo bo bone maduo a a tiileng kwa Sweden ka thekiso ya dithekete tsa difofane e ile tlase ka 4% fa e sale ka Firikgong ngwaga wa 2020 ka ntlha ya go nna le kitso ka phefo e e sa siamang e e bakiwang ke difofane.

**#CoronaVirus**

Coronavirus, #COVID-19 le #Covid_19 ke dingwe dihashtag di le mmalwa tse di buang ka bolwetsi jwa Coronavirus jwa 2019 bo bo semologileng kwa Wuhan kwa China. Hashtag e e oketsegile ka lobelo lo lo gakgamatsang morago ga gore lekgotla la mafatshefatshe la tsa botsogo (WHO) le itsise setšhaba ka bolwetse bo ka kgwedi ya Mopitlo e le lesome le motso ngwaga wa 2020. Fa go lebilwe tiriso ya Hashtag e mo maranyaneng a Twitter go tswa kwa Symplur, e supa kwelo tlase ya tiriso ya yone go tswa kwa diketeng di le masome a matlhano, makgolo a supa le masome a marataro le boraro ka kgwedi ya Moranang e le lesome le boraro go ya kwa go dikete di le masome a mararo le botlhano, makgolo a supa, masome a ferabongwe le botlhano ka letsatsi la lesome le boferabobedi la kgwedi eo.

## Maduo
Bolwelwaditshwanelo go dirisiwa Hashtah, go supilwe ke ba ba kgatlhanong fa e le tsela ya go sa dire sepe se kalo mo ba go bitsa "slacktivism". DiHashtag, go rata, go anamisa le go dirisa gape, tshotlhe di bonwa ke baema kgatlhanong e e le kemo nokeng ya go ikgolola e e dirang diphetogo di se kae fela ebile di sa tlhoke seabe sepe. Bo motlhofo jwa bolweladitshwanelo ka tiriso ya hashtag, go bakile matshwenyego a gore batho ba ka a dirisa phetelela mme ga lapisa setšhaba. Baema kgatlhanong ba supa fa go lwela ditshwanelo ka tiriso ya hashtag go dira gore batsaya karolo ba kgotsofalele go tshwenyega ga setšhaba go na le go tsaya kgato. Go bo go dirwa motho a kgobile, go tlhaela lorato lo lo kileng lwa bo lo supiwa mo matsholong a metlha ya pele.

## Metswedi